ՀԻՄՆԱՎՈՐՈՒՄ

ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2018 ԹՎԱԿԱՆԻ ՆՈՅԵՄԲԵՐԻ 29-Ի «ՎԱՆԱՁՈՐ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ» ԹԻՎ 129-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է Վանաձորի ղեկավարի տեղակալի կողմից ներկայացված զեկուցագրով, որի համաձայն անհրաժեշտություն է առաջացել Վիրահոյոց թեմի Բաթումիի «Ալեքսանդր Մանթաշյանց» կրթամշակութային և երիտասարդական կենտրոնին ցուցաբերել աջակցություն՝ 500 000 ՀՀ դրամի չափով, հաշվի առնելով այն հանգամանքը, որ 2019թվականին Վանաձորի քույր քաղաք Բաթումի այցելության ժամանակ պայմանավորվածություն է ձեռք բերվել օգնելու Վրաստանում միակ երկլեզու /հայերեն, վրացերեն/ դպրոցին:

1. Առաջարկվող կարգավորման նպատակը.

Կատարելով փոփոխություններ Վանաձոր համայնքի 2019 թվականի բյուջեի ծախսային մասում, կարգավորման նպատակն է պահուստաֆոնդից գումար հատկացնել Բաթումիի «Ալեքսանդր Մանթաշյանց» կրթամշակութային և երիտասարդական կենտրոնին աջակցելու համար:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

4. Ակնկալվող արդյունքը.

 Փոփոխությունների արդյունքում ակնկալվում է կարևորել սփյուռքում հայապահպանության սուրբ գործը: